Na podlagi 25. člena Zakona o delovnih razmerjih (Uradni list RS, Št. 21/13, 78/23 — popr., 47/15 -ZZSDT, 33/26 — PZ-F, 52/16, 15/27 odl. US, 22/19 - ZposS, 81/19, 203/20 — ZIUPOPDVE, 119/21 — ZCmIS-A, 202/21 -0dl. US, 15/22, 54/22 - ZUPŠ-1, 114/23, 136/23 — ZIUZDS in 70/25 ZUTD-I) javni zavod Mednarodni grafični likovni center 

OBJAVLJA PROSTO DELOVNO MESTO ZA NEDOLOČEN ČAS

KONSERVATOR RESTAVRATOR (šifra DM: G027008)

Kandidati morajo izpolnjevati naslednje pogoje:

- pridobljena specializacija po visokošolski izobrazbi (prejšnja), visokošolska univerzitetna izobrazba (prejšnja) ali magistrska izobrazba (2. bolonjska stopnja) družboslovne smeri,
- najmanj 3 leta delovnih izkušenj na enakem ali sorodnem področju,
- Strokovno znanje s področja tiska grafičnih del,
- Znanje najmanj enega svetovnega jezika na višji ravni (B2),
- Temeljito poznavanje dela z računalnikom.

Zaželeno je, da kandidat poleg enega svetovnega jezika na višji ravni obvlada še dodatni svetovni jezik na višji ravni. 

Naloge, ki se opravljajo na tem delovnem mestu, so: 
· dela s področja konservatorstva in restavratorstva,
· izvajanje nalog v zvezi s hranjenjem muzejskega gradiva,
· nadzor nad klimatskimi in drugimi pogoji za pravilno hrambo in predstavitve muzejskega gradiva,
· predstavitve strokovnega dela javnosti v obliki pogovorov, delavnih in strokovnih srečanj,
· priprava, restavriranje in konserviranje grafičnih del,
· občasno tiskanje umetniške grafike,
· sodelovanje in koordinacija dejavnosti z umetniki,
· sodelovanje s kustosi pri pripravi razstav,
· demonstriranje tiska,
· sodelovanje pri koordinaciji grafičnih bienalov,
· sodelovanje  pri organizaciji in postavitvah razstav,
· objave izsledkov strokovnega dela in raziskav s področja dejavnosti javnega zavoda,
· sodelovanje z drugimi institucijami s področja dejavnosti javnega zavoda v Sloveniji in tujini,
· strokovno spremljanje svetovne likovne umetnosti s poudarkom na grafičnem ustvarjanju,
· pomoč pri urejanju in koordiniranju strokovnih publikacij,
· druga dela s področja konservatorstva in restavratorstva z delokroga delovnega mesta po navodilih direktorja.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. 

Delovne izkušnje se dokazujejo s pogodbo o zaposlitvi oziroma z verodostojnimi listinami, iz katerih sta razvidna obdobje opravljanja dela in zahtevnost dela ter raven izobrazbe, ki se zahteva za opravljanje tega dela. 

Trajanje zaposlitve: delovno razmerje se sklene za nedoločen čas s 5 mesečnim poskusnim delom. 

Zaposlitev je za krajši delovni čas 20 ur tedensko. 

Delo se opravlja v dopoldanskem premakljivem delovnem času. Delo občasno poteka v popoldanskem in večernem času (npr. v času dogodkov). Izbrani kandidat bo delo opravljal na sedežu MGLC, Pod turnom 3, Ljubljana, po potrebi občasno tudi na drugih lokacijah.


Poskusno delo: 5 mesecev.

Prijava: vse zainteresirane kandidate vabimo, da pisno vlogo z življenjepisom ter kratko predstavitvijo, in vsemi dokazili o pridobljeni izobrazbi ter delovnih izkušnjah in o izpolnjevanju vseh ostalih pogojev za zasedbo delovnega mesta pošljejo na elektronski naslov info@mglc-lj.si.

Za pisno obliko prijave se šteje elektronska oblika, poslana na zgoraj navedeni elektronski naslov, pri čemer veljavnost prijave ni pogojena z elektronskim podpisom.

[bookmark: _Hlk229724710]Rok za prijavo je vključno 14. 10. 2026. Obravnavane bodo samo pravočasne in popolne vloge. 

Dodatne informacije o razpisanem delovnem mestu je mogoče dobiti preko elektronske pošte: info@mglc-lj.si.  

Kandidati bodo o izbiri pisno obveščeni najkasneje v 8 dneh po zaključenem postopku izbire na e-naslov, ki ga bodo navedli v prijavi. 

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Datum: 30. 9. 2026	
Številka: 100-128/2026

Nevenka Šivavec, direktorica


